Teka-teki Tika

Teka-teki Tika iolah pilem nan jinihnyo drama thriller keluarga Indonesia pado taun 2021 nan disutradarai dek Ernest Prakasa. Pilem ko manjadi pilem ka-anam nan disutradarai dek baliau di bawah rumah produksi Starvision Plus. Salain rumah produksi tu, pilem ko bakarajo samo pulo jo Indie Picture, Imajinari, sarato Fosa Pictures. Pamain dalam pilem ko yaitu Sheila Dara Aisha, Morgan Oey, Dion Wiyoko, Ferry Salim, Eriska Rein, Jenny Zhang, Tansri Kemala, jo masih banyak pamain nan lainnyo.

Sinopsis 
Pilem ko bacarito tantang sabuah kaluarga bahagia. Katiko sadang marayoan ulang taun panikahan basamo kaluarga, Budiman (Ferry Salim), saurang pangusaho kayo rayo dikajuikan dek tibonyo saurang padusi misterius nan mangaku sabagai anak kanduangnyo yaitu Tika (Sheila Dara Aisha). Sasudah pangakuan Tika, situasi di kaluarga tu manjadi kacau balau sarato tajadi salisiah paham. Di baliak sadolah masalah tu, ado rahasia nan tasimpan tantang identitas Tika.

Pameran 

 Sheila Dara Aisha sabagai Tika
 Ferry Salim sabagai Budiman Limanto
 Jenny Zhang sabagai Sherly Winata
 Dion Wiyoko sabagai Arnold Limanto
 Eriska Rein sabagai Laura Wilona
 Morgan Oey sabagai Andre Limanto
 Tansri Kemala sabagai Jane Mikaila
 Ayu Laksmi sabagai Sri
 Whani Darmawan sabagai Arga
 Kiki Narendra sabagai Seto Adhi
 Dian Sastrowardoyo sabagai Bos Tika
 Ernest Prakasa sabagai Arlan Mahendra
 Joshua Pandelaki sabagai Bupati
 Boris Bokir sabagai Briptu Ragil
 Ratna Riantiarno sabagai Bu Moer
 Izabel Jahja sabagai Vanda Zein
 Andi Annisa Iasyah sabagai Pembawa acara
 Teddy Snada sabagai Penerima koper uang
 Iwan Surya sabagai Ayah Sherly
 Volland Humonggio sabagai Pencuri dokumen
 Jason Doulez sabagai Arnold kecil
 Kristo Immanuel sabagai Tony (Wartawan)
 Peter Taslim sabagai Menteri Luar Negeri Vietnam
 Alsaki Sagara Naevan sabagai Bayi Laura
 Dzeko Chandra sabagai Andre kecil
 Leonardo Sibarani sabagai Menteri Luar Negeri Indonesia
 Antonius Ghian sabagai Pemeran pengganti Budiman
 Anggipuri Kusuma Dewi sabagai Pemeran pengganti Tika
 Nabila Putri Sinta Ayu sabagai Pemeran pengganti Tika
 Bobby Witomo sabagai Pemeran pengganti Arga
 Iim Dadu Rokhman sabagai Sopir pejabat
 Agus Setio Budi sabagai Koki tepanyaki
 Angelina Oktaviani sabagai Pelayan tepanyaki
 Jahur Ahmad dan Arie Diantoro sabagai Polisi

Produksi

Pra Produksi 
Pado 16 Maret, Ernest Prakasa mangunggah dirinyo sadang manulis skenario untuak film Teka Teki Tika. Dalam unggahan tu, baliau mangaku sempat mangalami kabuntuan katiko maso pandemi. Salain tu, baliau maraso kurang samangaik dalam mangarajoan skenario pilemnyo. Manuruik baliau, pilem ko babeda dari pilem karayanyo nan lain dek baliau kalua dari zona nyamannyo dalam mambuek pilem ko. 

Pado 23 April, Ernest mangunggah unggahan baru takaik pilemnyo. Dalam unggahan tu, baliau basamo produser Raymond Handaya sadang mancari lokasi syuting pilem. Ikuik pulo basamo baliau Bories sabagai manajer lokasi, Tepan Kobain sabagai desain produksi, Madun Azka sabagai parekam suaro, Arfian sabagai sinematografer, sarato Cathy Catherine, Utari Novita jo Kristo Immanuel sabagai asisten sutradara. Lagu tema nan digunoan dalam pilem ko adolah lagu Isyana Sarasvati nan bajudul Il Sogno.

Ambiak Gambar 
Proses maambiak gambar balangsuan salamo 2 minggu lamonyo di Jawa Barat. Proses tu dimulai dari tangga 27 Mei 2021 inggo salasai pado 10 Juni 2021.

Tim 
Pado tanggal 22 Agustus 2021 media sosial Instagram Ernest, takuak pameran utamo dalam pilem ko. Di unggahannyo tu dimuek poster nan paliang baru dari pilem Teka Teki Tika. Aktris Sheila Dara Aisha dipilih dek baliau sabagai pameran utamo pilem ko. Masih dalam unggahan nan samo, Ernest maucapan raso kagumnyo ka Sheila dek talenta jo karajo samonyo dalam tim. Salamo proses produksi, Sheila dapek bausaho manjawek tantangan nan ado di skenario pilem walaupun itu di lua zona nyamannyo.

Panayangan 
Malalui unggahan akun Instagram Starvision Plus pado tanggal 09 Oktober 2021, diumuman basonyo pilem Teka-teki Tika diluncuan di bioskop pado tanggal 23 Desember 2021. Tampilan rasmi patamo dari pilen nan manampilan tokoh Budiman jo Sherly diunggah pado tanggal 31 Juli 2021. Poster patamo dari pilem ko diunggah pado tanggal 22 Agustus 2021. Poster nan didesain dek Alvin Hariz tu manampilan pameran utamo dalam pilem ko. Pado tanggal 09 Oktober 2021 poster rasmi dari pilem ko diunggah di wakatu nan samo jo pangumuman panayangan film. Pado tanggal 09 November 2021 teaser film diunggah di kanal YouTube Starvision Plus.

Film Teka-teki Tika nan barado dalam parusahaan produksi PT. Indie Picture tamasuak panerimo bantuan pemerintah Kementerian Pariwisata dan Ekonomi Kreatif Republik Indonesia untuak promosi film nan banilai Rp 1,5 miliar dalam lingkup program Pemulihan Ekonomi Nasional (PEN) dek pandemi Covid-19 di Indonesia.

Rujuakan 

Pilem
WikiFilm
Pilem Indonesia